  Майя Бывальцева 2021-тӥ арын Алнаш ёросын ньыль жагтӥськем интыосты быдтыны малпало. Ужъёсты «Экология» йӧскалык ӵектослэн «Чылкыт кун» (Чистая страна) федерал ӵектосэз улсын Удмуртилэн коньдэтысьтыз субсидиос чотын быдэсто. Со сярысь ёрослэн тӧроез Алексей Семёнов «ВКонтакте» мерлыко вотэсысь бамаз ивортӥз. Оглом Алнаш ёросын жуг-жаг куяны лэзьымтэ 46 интыос пусъемын, со пӧлысь укмыссэ кылем арын утялтӥзы. Жуг-жагез поттон сӧзнэтэз радъян улсын 2021-тӥ ар кутсконлы ёросын 185 контейнер площадкаос лэсьтӥзы, кулэ на эшшо 110. Контейнеръёсты железобетон плитаос вылэ пукто но котырто. Туж оскисько, азьланяз куд-ог адямиослэн инкуазь сярысь малпаськымтэзылы коньдэтысь уксёез быдтоно уз луы Алексей Семёнов, Алнаш ёрослэн тӧроез19-тӥ оштолэзе ёросын субботникъёс ортчо. Огазеяськонъёс но предприятиос, корка кузёос юрт котырзэс утялто. Нош поселенилэн асъетысьтыз музъемъёс вылын нимаз бригадаос ужало. Тодэ вайытом, 2021-тӥ арын Удмуртиын «Экология» йӧскалык ӵектос улсын жуг-жаг куян 23 интыосты быдтозы. Ватсалом, 24-тӥ оштолэзе Удмуртия огъяросси субботник борды итӥськоз. Со нуналэ ик «Удмурт Кенеш» огазеяськон Ижкарысь Кызьпу арамаез утялтонъя веме радъя.  Тегъёс: Мерлык Удмуртия жуг-жаг инкуазь Алнаш  